
आमुख 


राष्ट्रीय पाठ्यचर्या की रूपरेखा (2005) सुझाती हे कि बच्चों के स्कूली 
जीवन को बाहर के जीवन से जोडा जाना चाहिए। यह सिद्धांत किताबी ज्ञान 
की उस विरासत के विपरीत है जिसके प्रभाववश हमारी व्यवस्था आज तक 
स्कूल और घर के बीच अंतराल बनाए हुए हे। नयी राष्ट्रीय पाठ्यचर्या पर 
आधारित पाठ्यक्रम और पाठ्यपुस्तके इस बुनियादी विचार पर अमल करने 
का प्रयास है। इस प्रयास में हर विषय को एक मज़बूत दीवार से घेर देने 
और जानकारी को रटा देने की प्रवृत्ति का विरोध शामिल है। आशा हे कि 
ये कदम हमें राष्ट्रीय शिक्षा नीति (986) में वर्णित बाल-केंद्रित शिक्षा 
व्यवस्था की दिशा में काफ़ी दूर तक ले जाएँगे। 

इस प्रयत्न की सफलता अब इस बात पर निर्भर हे कि स्कूलों के 
प्राचार्य और अध्यापक बच्चों को कल्पनाशील गतिविधियों और सवालों की 
मदद से सीखने और सीखने के दौरान अपने अनुभव पर विचार करने का 
कितना अवसर देते हैं। हमें यह मानना होगा कि यदि जगह, समय और 
आजादी दी जाए तो बच्चे बड़ों द्वारा सौंपी गई सूचना-सामग्री से जुडकर और 
जूझकर नए ज्ञान का सृजन कर सकेंगे। शिक्षा के विविध साधनों एवं स्रोतों 
को अनदेखी किए जाने का प्रमुख कारण पाठ्यपुस्तक को परीक्षा का 
एकमात्र आधार बनाने की प्रवृत्ति है। सर्जना और पहल को विकसित करने 
के लिए जरूरी है कि हम बच्चों को सीखने की प्रक्रिया में पूरा भागीदार 
मानें और बनाएँ, उन्हें ज्ञान की निर्धारित खुराक का ग्राहक मानना छोड़ दें। 

यह उद्देश्य स्कूल की दैनिक जिंदगी और कार्यशैली में काफी फेरबदल 
की माँग करते हैं। दैनिक समय-सारणी में लचीलापन उतना ही जरूरी है, 
जितना वार्षिक कैलेंडर के अमल में चुस्ती, जिससे शिक्षण के लिए नियत 
दिनों की संख्या हकीकत बन सके। शिक्षण और मूल्यांकन की विधियाँ भी 
इस बात को तय करेंगी कि यह पाठ्यपुस्तक स्कूल में बच्चों के जीवन को 
मानसिक दबाव तथा बोरियत की जगह खुशी का अनुभव बनाने में कितनी 

वी 


प्रभावी सिद्ध होती है। बोझ की समस्या से निपटने के लिए पाठ्यक्रम 
निर्माताओं ने विभिन्न चरणों में ज्ञान का पुनर्निर्धारण करते समय बच्चों के 
मनोविज्ञान एवं अध्यापन के लिए उपलब्ध समय का ध्यान रखने की पहले 
से अधिक सचेत कोशिश की है। इस कोशिश को ओर गहराने के यत्न में 
यह पाठ्यपुस्तक सोच-विचार और विस्मय, छोटे समूहों में बातचीत एवं बहस 
और हाथ से की जाने वाली गतिविधियों को प्राथमिकता देती है। 

एन.सी.ई.आर.टी. इस पुस्तक को रचना के लिए बनाई गई पाठ्यपुस्तक 
निर्माण समिति के परिश्रम के लिए कृतज्ञता व्यक्त करती है। परिषद्‌ भाषा 
सलाहकार समिति के अध्यक्ष प्रोफ़ेसर नामवर सिंह और इस पुस्तक के मुख्य 
सलाहकार प्रोफ़ेसर पुरुषोत्तम अग्रवाल की विशेष आभारी हे। पाठ्यपुस्तक के 
विकास में कई शिक्षकों ने योगदान किया, इस योगदान को संभव बनाने के 
लिए परिषद्‌ उनके प्राचार्यों एवं उन सभी संस्थाओं और संगठनों के प्रति 
कृतज्ञ है जिन्होंने अपने संसाधनों, सामग्री तथा सहयोगियों की मदद लेने में 
हमें उदारतापूर्वक सहयोग दिया। परिषद्‌ माध्यमिक एवं उच्च शिक्षा विभाग, 
मानव संसाधन विकास मंत्रालय द्वारा प्रोफ़ेसर मृणाल मीरी एवं प्रोफ़ेसर 
जी.पी. देशपांडे की अध्यक्षता में गठित निगरानी समिति (मॉनिटरिंग कमेटी) 
के सदस्यों को अपना मूल्यवान समय और सहयोग देने के लिए धन्यवाद 
देती है। व्यवस्थागत सुधारों और अपने प्रकाशनों में निरंतर निखार लाने के प्रति 
समर्पित एन.सी.ई.आर.टी. टिप्पणियों एवं सुझावों का स्वागत करेगी जिनसे 
भावी संशोधनों में मदद ली जा सके। 


निदेशक 
नयी दिल्ली राष्ट्रीय शैक्षिक अनुसंधान 
30 नवंबर 2007 और प्रशिक्षण परिषद्‌ 

दिल्ली 

अनुवाद, संक्षेपण और संपादन 

निर्मला जैन, पूर्व अध्यक्ष, हिंदी विभाग, दिल्ली विश्वविद्यालय, दिल्ली 

सदस्य 

अक्षय कुमार दीक्षित, हिंदी शिक्षक, निगम प्राथमिक विद्यालय, राजपुर, नयी दिल्ली 
प्रेमपाल शर्मा, 96 कला विहार अपार्टमेंट्स, मयूर विहार, नयी दिल्ली 


सदस्य-समन्वयक 
नरेश कोहली, प्रवक्ता, भाषा शिक्षा विभाग, एन.सी.ई.आर.टी., नयी दिल्ली 
आभार 


परिषद्‌ जवाहरलाल नेहरू स्मारक निधि के प्रति हार्दिक आभार व्यक्त करती 
है, जिसने इस पुस्तक को प्रकाशित करने की अनुमति प्रदान की। 


पुस्तक के निर्माण मं तकनीकी सहयोग के लिए हम कंप्यूटर स्टेशन 
(भाषा शिक्षा विभाग) के प्रभारी परशराम कौशिक, डी. टी. पी. ऑपरेटर कमलेश 
आर्य, अरविंद शर्मा एवं विजय कुमार, कॉपी एडीटर पूजा नेगी एवं मनोज मोहन 
और प्रूफ रीडर दुर्गा देवी एवं कंचन शर्मा का हार्दिक आभार व्यक्त करते हैं। 

अनुवाद, संक्षेपण और संपादन 


जवाहरलाल नेहरू ने तीन कालजयी कृतियों की रचना की - विश्व-इतिहास 
की झलकियाँ, आत्मकथा और भारत की खोज। इनमें से पहली कृति की 
रचना यद्यपि इंदिरा गांधी (तब इंदिरा गांधी नेहरू) के लिए की गई थी परंतु 
उससे भारत ही नहीं विश्व के युवा मानस को मानव का इतिहास समझने 
की दृष्टि मिली। उसी तरह जेसे उनकी आत्मकथा व्यक्ति-विशेष की 
जीवन-कथा मात्र नहीं है, बल्कि उससे नए भारत की मानसिक बनावट को 
समझने की अंतर्दृष्टि मिलती है। 

भारत की खोज को प्रस्तावना में इंदिरा गांधी ने कहा है कि - “इस 
रचना में भारत के राष्ट्रीय-चरित्र के स्रोतों की गहरी पड़ताल की गई हे।” 

भारत की खोज की रचना ।944 में अप्रेल-सितंबर के बीच अहमदनगर 
के किले की जेल में हुई। यह पुस्तक 9 अगस्त ]942 से 28 मार्च 945 
के बीच के अपने साथियों और सहबंदियों को समर्पित की गई है। तिथियों 
का यह चुनाव संयोग भर नहीं है बल्कि उस दौर की घटनाओं के प्रति नेहरू 
के गहरे सरोकार को ओर इशारा करता है। 

पुस्तक को भूमिका में नेहरू ने कारावास के अपने इन साथियों को 
बहुत सम्मान से स्मरण किया है। कारावास के जीवन की कठिनाइयों और 
कष्टों के बावजूद उन्होंने असामान्य रूप से योग्य और सुसंस्कृत इन 
व्यक्तियों के साहचर्य को अपना सौभाग्य माना। इस संदर्भ में नेहरू ने 
अहमदनगर के कारावास में अपने ग्यारह साथियों की चर्चा की है। इन लोगों 
का साथ उन्हें इस मायने में बहुत दिलचस्प लगता था कि वे केवल 
राजनीतिक माहौल के ही नहीं, भारतीय विद्वत्ता के, प्राचीन और नवीन भारत 
के तथा तत्कालीन भारतीय जीवन के सभी पक्षों के प्रतिनिधि थे। उनका 
संबंध भारत की लगभग सभी जीवित और प्राचीन भाषाओं से था और उनकी 
विद्रत्ता का स्तर बहुत ऊँचा था। प्राचीन भाषाओं में संस्कृत और पाली के 
साथ अरबी एवं फ़ारसी और आधुनिक भाषाओं में हिंदी, उर्दू, बंगाली, 
गुजराती, मराठी, तेलुगु, सिंधी एवं उडिया शामिल थीं। 

नेहरू ने लिखा है - “मेरे सामने ग्रहण करने के लिए यह तमाम दौलत 
थी और एकमात्र बाधा उससे लाभान्वित होने की मेरी सीमित क्षमता थी।” 

अपने साथियों के प्रति कृतज्ञता व्यक्त करते हुए नेहरू ने मौलाना अबुल 
कलाम आजाद के प्रभावी व्यक्तित्व और गोविंद बल्लभ पंत, नरेंद्र देव और 
आसफ अली का विशेष रूप से उल्लेख किया है। 

इतिहास ओर संस्कृति के विभिन्न पक्षों के बारे में इन बंदी साथियों से 
जो अनगिनत बहसें और बातचीत हुईं उससे नेहरू को अपना दृष्टिकोण 
स्पष्ट करने में मदद मिली। इस ऋण को भी उन्होंने कृतज्ञतापूर्वक स्वीकार 
किया है। 

मूल रचना के बारे में यह खुलासा इसलिए ज़रूरी था ताकि रचनाकार 
के केंद्रीय सरोकार और दृष्टिकोण के साथ संपादन-नीति को समझने में 
आसानी हो। इस रचना में भारत के इतिहास को घटना-क्रम में नहीं, 
सांस्कृतिक यात्रा के रूप में देखने-समझने का प्रयास है। अतीत का यह 
' भार' रचनाकार की विरासत है। व्यक्ति की नहीं पूरी मानव जाति की, जिसे 
उसने हजारों हजार वर्षां की काल-यात्रा में जिया, झेला और धारण किया है। 
इस कहानी का स्त्रोत नेहरू के मन की वह भीतरी चित्र-गैलरी है जिसका 
निर्माण अनगिनत वैयक्तिक संपकों से हुआ है। इसीलिए वैयक्तिक तत्व और 
प्रसंग इसमें अनुपस्थित तो नहीं हो सके, पर वे रचनाकार के मूल मंतव्य का 
अनिवार्य हिस्सा भी नहीं हैं। 

मूल का संपादन करने की प्रक्रिया में हमारा केंद्रीय सरोकार यही रहा 
है कि रचना का यह अनिवार्य कथ्य सुरक्षित रहे। चयन करते हुए दो तरह 
के प्रसंगों का समावेश नहीं किया गया - (]) नितांत पारिवारिक घटनाएँ 
और (2) दीर्घ ऐतिहासिक ब्यौरे। 

संपादन करते हुए सर्वोपरि महत्त्व भारत की खोज के इस संक्षिप्त 
अनूदित संस्करण के संभावित पाठक वर्ग के स्तर और अपेक्षा को दिया 
गया है। 

यह अनुवाद पठनीय, बोधगम्य और ज्ञानवर्धक हो, पढ़ने के क्रम में 
संपादन के बावजूद निरंतरता और प्रबाह बना रहे, इसके सुधी पाठक इसकी 
मूल संवेदना को अखंड रूप में ग्रहण कर सकें, यही हमारा प्रयास रहा है। 
आशा है पाठक इसे ऐसा ही पाएँगे। 


निर्मला जेन 

जवाहरलाल नेहरू 


( 889-964 ) 


सच्चे अर्थो में नेहरू जी आधुनिक भारत के निर्माता हैं। महात्मा गांधी की 
अगुआई में उन्होंने आजादी की लड़ाई में सक्रिय भाग लिया। सन्‌ ।947 में 
अंग्रेजों की गुलामी से देश आजाद हुआ और वे ।947 से ।964 तक प्रधानमंत्री 
रहे। भारत के अलावा उन्हें दुनियाभर में एक एसे धर्मनिरपेक्ष, मानववादी 
राजनीतिज्ञ के रूप में जाना जाता है जिन्होंने विश्वशांति और समाजवादी आदर्शो 
के लिए जीवन-भर आवाज बुलंद को। 


एक महान राजनेता के साथ-साथ उनको प्रसिद्धि एक लेखक के रूप में भी 
सर्वविदित है। उनकी पुस्तकों-विश्व इतिहास की झलकियाँ आत्मकथा और 
भारत की खोज को क्लासिक का दर्जा हासिल है। 


भारत की खोज उनको अंग्रेज़ी में लिखी पुस्तक डिस्कवरी ऑफ इंडिया का हिंदी 
अनुवाद है। इसे उन्होंने स्वतंत्रता आंदोलन के दौर में [944 में अहमदनगर के 
किले में अपने पाँच महीने के कारावास के दिनों में लिखा था। पुस्तक रूप में 
यह प्रकाशित हुई 946 में। इस पुस्तक में नेहरू जी ने सिंधु घाटी सभ्यता से 
लेकर भारत की आजादी तक विकसित हुई भारत की बहुविध समृद्ध संस्कृति, 
धर्म और जटिल अतीत को वैज्ञानिक दृष्टि से विलक्षण भाषा शैली में बयान 
किया है। अलबर्ट आइंस्टाइन के शब्दों में-“इस पुस्तक से एक महान देश के 
गौरवशाली अतीत और आध्यात्मिक परंपराओं की समझ हासिल होती है।” 


छह-सात दशक पहले लिखी गई यह पुस्तक आज भी उन सभी के लिए 
प्रासंगिक है जो इस महादेश के राजनीतिक, सामाजिक, सांस्कृतिक विकास को 
एक ऐतिहासिक क्रमबद्धता में जानना, समझना चाहते हैं। 

